Nuwe opsies by ons Snoepie • Laerskool Jan van Riebeeck
Nuwe opsies by ons Snoepie
11 Apr, 2018 | Algemeen, Nuus, Snoepie
Soos sommige van u dalk reeds weet, verwag ek ons eerste kind en sal vir die res van die 2de kwartaal met kraamverlof wees.
Ons verwelkom vir Kathy Cassells, wat by ons Pure Good Schools-span aansluit. Sy sal vir ‘n paar opwindende nuwe aanbiedinge sorg vir die ouers en leerders van Laerskool Jan van Riebeeck.
Kathy is ‘n ma van twee en verstaan dat goeie voeding vir ons kinders tydens die skooldag van uiterste belang is.
Onthou: Jy kan jou kinders se middagete en snacks elke Vrydag vir die volgende week aanlyn bestel.
Gaan ook gerus na die skool se webtuiste om meer oor die Pure Good-snoepie te lees: https://laerskooljanvanriebeeck.co.za/snoepie-blad/
Ons is opgewonde om moeitevrye kosblikke vir u kinders te bied. U kan u kosblik-opsies aanlyn kies. Die kosblikke sal voorberei word en gereed wees vir u kind by die Snoepie teen pouse. Daar sal ‘n aanvanklike aanbod vir 2 x kosblikke vir R10 per blik wees, wat met u kind se naam gemerk sal word. Dit sal vervang moet word indien dit verlore raak of nie daagliks aan die Snoepie terugbesorg word nie. Sê vir u kinders dat daar ‘n verpakte middagete gereed is vir hulle by die Snoepie met hul naam daarop en herinner hulle ook om hul leë kosblikke na die Snoepie terug te bring direk na pouse, sodat dit skoongemaak en weer vir hul volgende bestelling verpak kan word. Die kosblikke sal die volgende opsies hê:
1 x toebroodjie op saadbrood (kaas, kaas en tamatie, hoender-mayo, tuna-mayo)
1 x Wrap (hoenderwrap, tunawrap, kaaswrap)
1 x Drankie-opsie (vrugtesap, vars rou sap, smoothie, ystee of water)
1 x Snack-opsie (muffins, dadelballe, gedroogde vrugte, biltong, skyfies)
1 x Vrugte- of groente-opsie (Heel vrugte of groentestokkie)
Ons het tuismaaltye aanlyn beskikbaar vir ouers om na skool te bestel en op te tel, sien asseblief die weeklikse spyskaart en plaas u bestellings elke Vrydag vir die volgende week.
PreviousJunie Eksamen 2018
NextStef Mostert presteer
Dirkie Uys Interskole, 18 Aug
Musiek: Unisa uitslae